text: Les franges horàries per passejar o fer esport desapareixeran a partir de la fase 2
  El Ministeri de Sanitat només mantindrà les hores destinades a les persones grans i dependents
  Les franges horàries per passejar o fer esport desapareixeran a partir de la fase 2. // EFE - Marta Pérez
  Actualitzada el 22-05-2020 09:01
  A partir de la fase 2 de la desescalda, ja no hi haurà franges horàries per poder sortir a passejar o fer esport. Tot i així, es mantindran les hores que estan destinades a les persones grans i dependents, col·lectius de risc davant del coronavirus. És el que ha confirmat aquest dijous el coordinador del Centre d'Alertes Sanitàries, Fernando Simón, en roda de premsa.
  El ministre de Sanitat, Salvador Illa, ja ho havia insinuat en resposta a una pregunta del PNB al Congrés, però Simón ha assegurat que la mesura es concretarà en una ordre ministerial en els propers dies.
  Al conjunt de l'estat, només les Illes de Formentera, el Hierro, la Gomera i la Graciosa es troben, de moment, en fase 2. Salut ha proposat que el Camp de Tarragona, les Terres de l'Ebre i l'Alt Pirineu i Aran hi puguin passar dilluns vinent.